દિનેશ બાંભણિયાએ જણાવ્યું કે, ગઈકાલે જે વીડિયો મીડિયામાં ચલાવવામાં આવ્યો તે મુદ્દે હાર્દિક પટેલનું સ્ટેટમેન્ટ આવ્યું હતું, જેમાં કેટલાએ લોકો પર પૈસા લઈ પાટીદાર આંદોલનને નુકશાન પહોંચાડવાના આક્ષેપ કરવામં આવ્યો હતો, જેમાં મારૂ નામ પણ સામેલ છે. હાર્દિકે સ્ટેટમેન્ટ આપ્યું છે અને મેસેજ પણ ફરતો કર્યો છે, જેમાં મે 8 કરોડ રૂપિયા લીધા છે, તેવું જણાવાયું છે. આના એક કલાક બાદ તે ફરી ગયો અને ફરી ખુલાસો કર્યો કે, આ રીતે મને મેસેજ આવ્યો હતો અને મે માત્ર ફોરવર્ડ કર્યો છે.